L’Ajuntament i Fundació Asindown signen un conveni per a promoure la integració laboral de discapacitats intel·lectuals
2025-07-24

Dilluns que ve 2 de març, i després de ser aprovat per la Junta de Govern, l’Ajuntament de Burjassot signarà un conveni de col·laboració amb la Fundació Asindown, amb el qual ambdues entitats van a participar en el programa d’inserció laboral “Junts som capaços”, destinat a joves amb discapacitat intel·lectual i malaltia mental promogut per Fundació Mapfre des de 2010.

Amb la signatura d’aquest conveni, usuaris de la Fundació Asindown podran realitzar pràctiques formatives laborals en l’Ajuntament de Burjassot, que els permetran adquirir habilitats i experiència en els treballs i tasques pròpies de les diferents dependències del Consistori. A més, també els permetrà rebre una formació adequada al lloc mitjançant el suport prestat pels professionals de Fundació Asindown.

Des de l’Ajuntament de Burjassot, amb la signatura d’aquest conveni, se segueix apostant per la normalització i inclusió social i laboral de les persones amb qualsevol tipus de discapacitat intel·lectual, obrint-los una finestra més en el seu desenvolupament social i personal.

El programa “Junts som capaços” ha fet possible que més de 2.000 empreses col·laboren activament, facilitant la formació de més de 1.000 alumnes i la inserció de més de 1.300 persones amb discapacitat intel·lectual i malaltia mental.

Per la seua banda, Fundació Asindown, amb l’objectiu d’aconseguir la integració social i l’autonomia laboral i personal dels seus usuaris, duu a terme diferents programes formatius, psicològics, culturals, lúdics i d’inserció laboral.